Bølgen (2015)

Bølgen er en norsk actiondrama og katastrofefilm utgitt i 2015 og ble produsert av Fantefilm Fiksjon AS. Filmen tar utgangspunkt i naturkatastrofen som vil inntreffe etter at det ustabile fjellmassivet Åkerneset raser ut i Sunnylvsfjorden. Handlingen følger geologen Kristian Eikjord (Kristoffer Joner) som havner midt i hasteevakueringen før en 80 meter høy flodbølge treffer land i bygden Geiranger.


== Innspillingen ==
Filmen ble regissert av Roar Uthaug, manus var ved John Kåre Raake og Harald Rosenløw Eeg, og Magnus Beite sto for musikken.
Under innspillingen tilbrakte Kristoffer Joner og Ane Dahl Torp ni timer hver dag under vann, noe som førte til at Joner fikk mareritt om at han ikke kunne puste.


== Om filmen ==
Filmen hadde førpremiere på Den norske filmfestivalen i Haugesund 16. august 2015.2. september 2015 ble det bestemt at filmen skulle være den norske Oscarkandidaten for 2015, men den ble ikke nominert. Filmen vant tre priser under Amandaprisen 2016, blant annet klassen beste norske kinofilm, og fire priser under Kanonprisen 2015.


== Handling ==
Geolog Kristian Eikjord har sin aller siste arbeidsdag i det norske turist-målet Geiranger før han skal flytte til Stavanger sammen med familien sin. Sensorer på fjellet indikerer at grunnvannet plutselig har forsvunnet. Hans kone Idun skal arbeide noen dager til ved et hotell. Men Kristian får en åpenbaring, og skynder seg tilbake til geologi-senteret og etterlater de to barna sine Sondre og Julia i bilen. Han og Jacob reiser med helikopteret, og oppdager at ledningene til sensorene har knekket. Kristians tidligere sjef Arvid samtykker i å gå inn i en høyere beredskapstilstand, men ikke å slå full evakueringsalarm.
Julia ønsker å ta et ordentlig farvel med hjemmet deres før de skal flykte, så Kristian kjører henne hjem for å overnatte der en siste natt. Kristian gjennomgår en rekke gamle dokumenter som tyder på at målingene kan indikere et stort kommende snøskred. Han ringer stasjonen og beordrer umiddelbar evakuering, og slå tsunami-alarm for alle beboerne i Geiranger. Men bare noen få øyeblikk senere går skredet. Arvid ofrer seg selv når foten til Jacob sitter fast, og redder ham. Stein-raset braker inn i fjorden, og skaper en gigantisk tsunami - cirka 80 meter høy - som bruser raskt mot Geiranger.
Med bare 10 minutter til tsunamien skal treffe Geiranger, evakuerer Idun og hennes kollega Vibeke alle hotell-gjestene til en ventende buss. Men de finner ikke Sondre noen steder, og Idun nekter å forlate området uten ham. Ett par danske turister Maria og Philip Poulsen hjelper henne med letingen etter sønnen hennes. Men Idun finner Sondre for sent til å unnslippe tsunamien. De forsøker deretter å søke beskyttelse i kjellerens tilfluktsrom, i håp om at dette skal gi nok beskyttelse mot den kommende tsunamien.


== Rollebesetning ==
Kristoffer Joner som Kristian Eikjord
Thomas Bo Larsen som Phillip
Ane Dahl Torp som Idun
Fridtjov Såheim som Arvid Øvrebø
Jonas Hoff Oftebro som Sondre
Arthur Berning som Jacob Vikra
Laila Goody som Margot Valldal
Edith Haagenrud-Sande som Julia
Eili Harboe som Vibeke
Herman Bernhoft som Georg


== Mottakelse ==
Filmen fikk god kritikk blant anmeldere. Montages skrev at filmen har stort potensial både i Norge og utenlands:

Bølgen har et stort potensiale i utenlandske, og særlig amerikanske markeder. Filmen bærer sine etablerte normer respektfullt på ermet uten å miste sin norske tilhørighet. Det gjør den skremmende nær for nordmenn, og tilstrekkelig “eksotisk” for amerikanere. Det finnes enkeltscener i filmen som virkelig hamrer sin viscerale effekt inn i ryggmargen, og andre som får oss til sympatisere med rollefigurene og katastrofefilmens insisterende spørsmål: Hvem er det som overlever til slutt?


== Priser og nominasjoner ==
Kanonprisen 2015:Beste mannlige hovedrolle – Kristoffer Joner
Beste produsent – Martin Sundland og Are Heidenstrom
Beste klipp – Christian Siebenherz
Beste produksjonsdesign – Lina Nordqvist
Nominert i klassen beste foto – John Christian Rosenlund
Nominert i klassen beste lyddesign – Christian Schaanning
Nominert i klassen beste filmmusikk – Magnus Beite
Finalist til publikumsprisen Filmwebs Kanonpris
Amandaprisen 2016:Beste norske kinofilm
Beste visuelle effekter – Lars Erik Hansen
Beste lydesign – Christian Schaanning
Nominert i klassen beste regi – Roar Uthaug
Nominert i klassen beste foto – John Christian Rosenlund
Nominert i klassen beste musikk - Magnus Beite
Finalist til publikumsprisen Folkets Amanda


== Referanser ==


== Eksterne lenker ==
(en) Bølgen på Internet Movie Database 
(no) Bølgen i Nasjonalbibliotekets filmografi 
(no) Bølgen hos Filmfront 
(da) Bølgen i Danmark Nationale Filminstitut 
(fr) Bølgen på Allociné 
(nl) Bølgen på MovieMeter 
(en) Bølgen på AllMovie 
(en) Bølgen på Rotten Tomatoes 
(en) Bølgen på Metacritic 
(en) Bølgen på Box Office Mojo 
(no)  Bølgen hos Filmweb